Lavater, Johann (1741-1801) svájci író, aki az arc vonásaiból, sajátos alkatából igyekezett az illető személy jellemét meghatározni, gondolatait kiolvasni. – Jókai A barátfalvi lévitában írja (1869): „Még én magam is emlékezem erre a könyvre [tudniillik Lavater Physiognomische Fragmente zur Beförderung der Menschenkenntniss und Menschenliebe 1775-78 című munkájára] a mit nagyon sarjú gyerekkoromban láttam; tele volt az rézmetszetű arczokkal, fejekkel; nagy férfiakéval és híres zsiványokéval, a miket mind maga Lavater rajzolt...” (47.)