A múlt század közepén számos feltevés született: mi történik, ha egy üstökös „összetalálkozik” a földdel. Több alkalommal, így 1857-ben is várták a csillagászok, hogy esetleg bekövetkezik az összeütközés. Alexander von Humboldt szerint 1819-ben és 1832-ben a föld légyköre „elegyült” egy-egy üstökös „csóvájának páráival”, de ebből semmi rendellenesség nem következett: (Vö.: Hollósy Jusztinián i. m. 304.) – A föld és egy üstökös feltételezett találkozásáról szóló fejtegetés olvasható A jövő század regénye 2. kötet 305-06. is, illetve Világteremtés (Túl a láthatáron kötet 204.) című novellában.