Jókai e boszorkányról 1845-ben novellát írt (Vadon virágai 1.) és a horvát karsztvidéken szerepelteti; az Erdély aranykorában már – helyesen – mint a román népbabonák boszorkány-alakjáról ír róla: „Marcze Záre annyit jelent, mint ‚kedden este’; akkor van a babonahit szerint a boszorkánynak hatalma.” (146.) – Pontosabban: Marţi Searâ, lóháton járó erdei gonosz tündér, akinek a babonás parasztok zabot és tejet készítenek ajtajuk elé, hogy megkímélje vetéseiket (Sándor Kálmán: Az erdélyi román népmondák Erdélyi Figyelő 1879. okt. 26.).