Az itt következő „példatár” ismét arra vall, hogy Jókai a Dictionnaire de l'Amour eseteiről készült feljegyzéseit is használta a regény írása közben. Egyik zsebkönyve (Országos Széchényi Könyvtár Kézirattára Oct. Hung. 699/8.) 28. lapjának számozatlan hátoldalán, illetve 29. lapján megtalálhatók ezek a feljegyzések, köztük Zoraia és Albohacen, Astorgasnő (!), Semiramis, Jeanne la folle nevei utalószámokkal. Hankiss János idézett művéből tudjuk, hogy többek között ezek a szerelmi históriák is a Dictionnaire de l'Amourból kerültek Jókai motívumkészletébe.