Berend kísérlete lényegében azonos Joseph Plateau (1801-1883) belga fizikus kísérletével a nehézségi erő hatása alól felszabadított folyadéktömegek egyensúlyi felületeinek megvizsgálására. Borszesz és víz keverékébe vigyázva olajat tesznek, az olaj gömb alakot ölt s lebegve marad. Ha a gömbön át tengelyt szúrnak s azt forgatják, a gömb lelapul, és gyorsabb forgatáskor az egyenlítői dudorodás leválik s a gömbbel együtt forgó gyűrűt képez, majd szétszakad s apró gömböket alkot. Kicsiben a bolygórendszer képe, csakhogy itt nem a gravitáció működik, hanem a kapilláris erők. Lásd: Meddig lakható még a föld? Századunk 1869. aug. 19. Tárca.