egybeötvöző, eggyéolvasztó estélyek. Hogy Jókai regényének e motívuma valóban az 1860-as évek egyik divatjára vezethető vissza, bizonyítja többek között az A Hon beszámolója, amelyet maga Jókai írt, 1865. márc. 26-án egy arisztokrata társaság műkedvelő színielőadást tartott, utána Erkel Ferenc vezényletével zenei műsor következett, majd az arisztokrata hölgyek és urak két tablót mutattak be (A meny hazaérkezése, Tasso a ferrarai udvarnál). – „Ez alkalommal lőn legelőször bemutatva a legújabb találmányú magnesium világítás is, mely tündéri fényt áraszt ugyan, de a találmány jelen stádiumában téveteg sugárzású világításánál fogva a világító gázt pótolni nem képes”. (márc. 27. Tárca – Vesd össze: A hajdani Nemzeti Színházról. Jókai Mór hátrahagyott művei. 4. kötet 45.)