Az itt következő felsorolást Jókai a fényképezés hőskorában divatozó színpadias, érzelmes, nemegyszer erotikus, hatásvadászó fényképsorozatok mintájára állította össze, mintegy jelezni akarván vele azoknak a köröknek az ízlését (pontosabban: ízléstelenségét), amelyek Evilát megkaparintották. A képsorozatot előre eltervezte, s felvázolta egyik noteszában (lásd: Keletkezése, forrásai). Egyes képek témája ismét a Dictionnaire de l'amourra utal.