Berend prédikátor-őse történetének alapja Szelepcsényi György (1597-1685) esztergomi érsek protestánsok elleni fellépése. (Eötvös Károly A Jókay-nemzetség című munkájában említi, hogy Jókai még úgy tudta, őseinek egyike távoli rokonságban volt Szelepcsényivel. 15-16.) Az aulikus hercegprímás 1674-ben 300 prédikátort idézett Pozsonyba. Nagy többségük behódolt. A mintegy hatvan ellenállót börtönbe vetették, illetve gályarabságra küldték. – A kis királyokban is említi az író a hitükért gályarabságot szenvedő prédikátorokat (2. kötet 163.)