Az isteni teremtő-hatalom elnevezése a zend mitológiában. Jókai A drágakövek című írásában adja részletes értelmezését e teremtés-mítosznak (Jókai Mór összes művei. Nemzeti kiadás 37. kötet 116-17.). Az „abraxas” szót „baljóslatrontó” igének nevezi a Carinusban (uo. 14.). Hatvani professzor is használja az „abraxas” és „meithras” szavakat mint varázsigéket A magyar Faustban (Jókai Mór összes művei. Nemzeti kiadás 50. kötet 60.).